Odilon Barrot
Store norske leksikon,Historie,Verdens historie og samtidshistorie,Europa,Frankrikes historie,Den franske revolusjon
Odilon Barrot var en fransk advokat og politiker. Han var Frankrikes statsminister fra 1848 til 1849.
Under restaurasjonen i 1815–1830 tilhørte Barrot den liberale opposisjonen, og støttet kong Ludvig Filip under julirevolusjonen. I 1847 var han en av lederne for «reformbankettene» og kom derved mot sin vilje til å forberede februarrevolusjonen året etter. Han var statsminister fra desember 1848 til oktober 1849. Ved Napoleon 3s statskupp i 1851, da han gjorde seg selv til keiser, ble Barrot satt utenfor det politiske liv.I 1875–1877 utkom hans erindringer. Les mer i Store norske leksikon julirevolusjonen julikongedømmet februarrevolusjonen Frankrikes historie 1815–1875